وزارت آیوش
قومی آیوش مشن
نئی دہلی:15،مارچ، 2021: آیوروید،یوگا اور نیچرو پیتھی، یونانی سدھا اور ہومیو پیتھی کے وزیر مملکت جناب کرن رجیجو نے آج یہاں لوک سبھا میں ایک سوال کے تحریری جواب میں اطلاع فراہم کی کہ حکومت ہند ہومیوپیتھی سمیت طب کے آیوش نظام کی ترقی اور فروغ کے لئے ریاستوں / مرکز کے زیر انتظام علاقوں کے توسط سے مرکزی امداد یافتہ اسکیم قومی آیوش مشن  کو نافذ کررہی ہے۔
قومی آیوش مشن کے تحت ریاستوں / مرکز کے زیر انتظام علاقوں کی حکومتوں کو ان کے مجوزہ ریاستی سالانہ ایکشن پلان  کے مطابق آیوروید، یوگا اور قدرتی طریقہ علاج، یونانی، سدھا اور ہومیوپیتھی  کی ترقی اور فروغ کے لئے مالی امداد فراہم کی جارہی ہے۔ ہر ریاست / مرکز کے زیر انتظام علاقے کی حکومت کے لئے این اے ایم کے حوالے سے مخصوص وسائل کا پول مختص کیا جاتا ہے اور مرکزی حکومت کے ذریعے اس کی اطلاع دی جاتی ہے۔ اسی کے مطابق ریاستوں / مرکز کے زیر انتظام علاقوں کی حکومتیں اپنے ریاستی سالانہ ایکشن پلان  کو وزارت کے پاس این اے ایم کے رہنما خطوط کے مطابق اپنی ضرورت کے حساب سے پیش کرتی ہیں۔
چونکہ این اے ایم ایک مرکزی امداد یافتہ اسکیم ہے اور اس پروگرام پر عمل درآمد متعلقہ ریاستوں / مرکز کے زیر انتظام علاقوں کی حکومتوں کے دائرہ کار کے تحت آتا ہے، لہذا ریاستوں / مرکز کے زیر انتظام علاقوں میں حکومت ہند کی طرف سے کوئی خاص اہداف مقرر نہیں کیے گئے ہیں۔
چونکہ عوامی صحت ریاست کا معاملہ ہے لہٰذا آیوش اسپتالوں اور ڈسپنسریوں کا قیام متعلقہ ریاستوں/ مرکز کے زیر انتظام علاقوں کی حکومتوں کے دائرہ کار کے تحت آتا ہے۔ تاہم مرکزی امداد یافتہ اسکیم قومی آیوش مشن کے تحت موجودہ احاطے، فرنیچر، ساز وسامان وغیرہ کے اضافے/ تبدیلی کے لئے حکومتی/ پنچایتی / حکومتی امداد یافتہ آیوش اسپتالوں اور ڈسپنسریوں کی جدیدکاری کیلئے مالی اعانت کا بندوبست ہے۔ ریاستوں/ مرکز کے زیرانتظام علاقوں کی حکومتیں این اے ایم کے رہنما خطوط کے مطابق اس سرگرمی کے تحت مالی امداد حاصل کرنے کی اہل ہیں۔
وزارت آیوش نے آسام سمیت ریاستوں / مرکز کے زیر انتظام علاقوں کی حکومتوں کو مشورہ دیا ہے کہ وہ قومی آیوش مشن کی مرکزی امداد یافتہ اسکیم کے تحت میڈیسن اینڈ انفارمیشن ، ایجوکیشن ، مواصلات  اور طرز عمل کی تبدیلی مواصلات  کے تحت دستیاب فنڈز کا استعمال کووڈ 19 کے حالات میں احتیاطی اقدامات کیلئے وزارت آیوش کی سفارشات پیدا ہونے والے مطالبات کو پورا کرنے کیلئے کریں۔ مزید برآں وزارت آیوش نے آسام سمیت ریاستوں/ مرکز کے زیر انتظام علاقوں کی حکومتوں کو یہ بھی مشورہ دیا ہے کہ وہ کووڈ کی روک تھام کے سلسلے میں خدمات کی توسیع کیلئے آیوش انفراسٹرکچر بشمول اسپتالوں اور کالجوں کا استعمال کریں۔
حکومت ہند آسام اور تمل ناڈو سمیت ریاستوں /مرکز کے زیر انتظام علاقوں کے توسط سے مرکزی امداد یافتہ اسکیم قومی آیوش مشن  کو نافذ کررہی ہے اور بنیادی صحت مراکز، کمیونٹی صحت مراکز ، ضلع اسپتالوں  میں آیوش سہولتوں کی موجودگی، خصوصی ریاستی سرکاری آیوش اسپتالوں اور ڈسپنسریوں کی درجہ بندی، 50بستروں پر مشتمل مربوط آیوش اسپتال کے قیام ، صحت کی سہولتوں کو آیوش صحت اور علاج ومعالجہ کے مراکز کی جدیدکاری اور آیوش ڈسپنسریوں اور اسپتالوں میں ضروری ادویہ کی فراہمی جیسے مختلف سرگرمیوں کے ذریعے آیوش خدمات تک بہتر رسائی کیلئے ان کی کوششوں کو آسان بنارہی ہے۔ این اے ایم کے تحت ، آسام اور تمل ناڈو سمیت ریاستی /مرکز کے زیر انتظام حکومتوں کو بھی مختلف صحت پروگراموں یعنی آیوش پروگرام ، آیوش کے ذریعہ اسکول ہیلتھ پروگرام ، اور پبلک ہیلتھ آؤٹ ریچ سرگرمی کے نفاذ کے لئے مالی اعانت فراہم کی جارہی ہے جس کے تحت اسکول سے متعلق سرگرمیاں بھی جاری ہیں۔
قومی آیوش مشن  کے مقاصد مندرجہ ذیل ہیں:
- آیوش اسپتالوں اور ڈسپنسریوں کو اپ گریڈ کر کے آفاقی رسائی کے ساتھ ، بنیادی صحت مراکز  ، کمیونٹی صحت مراکز  اور ضلع اسپتالوں  میں آیوش سہولیات کی ہمہ گیری کے ساتھ کفایتی آیوش خدمات مہیا کرانا۔
- آیوش تعلیمی اداروں ، سرکاری ریاستی آیوروید ، سدھا ، یونانی اور ہومیوپیتھی  فارماسیز ، اے ایس یو اور ایچ ڈرگ ٹیسٹنگ لیبارٹریوں اور نفاذ کے میکینزم کی جدیدکاری کرکے ریاستی سطح پر ادارہ جاتی صلاحیت کو مضبوط بنانا۔
- اچھے زرعی طریقوں  کو اپناتے ہوئے دواؤں کے پودوں کی کاشت کی حمایت کرنا تاکہ معیاری خام مال کی مستقل فراہمی اور معیار ی اچھے زرعی / جمع / ذخیرہ کرنے کے طریقوں کے لئے معاون سرٹیفیکیشن میکانزم فراہم کیا جاسکے۔
- کاشتکاری، گودام ، ویلو ایڈیشن، مارکیٹنگ اور تاجروں کے لئے بنیادی ڈھانچے کی ترقی کے ذریعہ کلسٹرز کے قیام کی حمایت۔
 مرکزی امداد یافتہ اسکیم قومی آیوش مشن  کی نمایاں خصوصیات
حکومت ہند ملک میں آیور ویدک ، یوگا اور نیچروپیتھی ، یونانی ، سدھا اور ہومیوپیتھی  کی ترقی اور ترویج کے لئے مرکزی امداد یافتہ اسکیم قومی آیوش مشن  کو نافذ کررہی ہے۔
قومی آیوش مشن  مندرجہ ذیل کے لئے انتظامات کرتا ہے:-
- بنیادی صحت مراکز  ، کمیونٹی صحت مراکز  اور ضلع اسپتالوں  میں آیوش سہولیات کی فراہمی۔
- آیوش اسپتالوں اور ڈسپنسریوں کو ضروری ادویات کی فراہمی۔
- خصوصی ریاستی سرکاری آیوش اسپتالوں اور ڈسپنسریوں کی درجہ بندی۔
- 50 بستروں پر مشتمل مربوط آیوش اسپتال کا قیام۔
- ریاستی سرکاری تعلیمی اداروں کی جدیدکاری۔
- ریاست میں یوگا اور نیچروپیتھی سمیت نئے ریاستی سرکاری آیوش تعلیمی اداروں کا قیام جہاں یہ دستیاب نہیں ہے۔
- ریاستی حکومت / سرکاری سیکٹر کی کمپنیوں  کی آیور وید ، سدھا ، یونانی اور ہومیوپیتھی  فارماسیز اور ڈرگ ٹیسٹنگ لیبارٹریوں  کو مضبوط بنانا۔
- ادویہ جاتی پودوں کی کاشت اور فروغ۔
- صحت کی سہولتوں  کو آیوش صحت اور علاج ومعالجہ کے مراکز میں تبدیل کرنا۔
- مندرجہ ذیل سرگرمیوں کے لئے لچکدار اجزاء:
- آیوش اور نیچروپیتھی سمیت آیوش علاج ومعالجہ کے مراکز
- ٹیلی میڈیسن
- آیوش کے ذریعہ کھیلوں کی دوائیں
- آیوش میں ایجادات بشمول سرکاری ونجی شراکت داری
- جانچ چارجز کی ادائیگی
- کمیشن کی سرگرمیاں
- طبی پودوں سے متعلق علاقوں میں تحقیق وترقی
- رضاکارانہ سرٹیفیکیشن اسکیم: پروجیکٹ پر مبنی
- بازارکا فروغ ، مارکیٹ کا انٹلیجنس اور دوبارہ خریدنے کے اقدامات
- ادویہ جاتی پودوں کے لئے فصل بیمہ
ش ح۔م ع۔ ع ن
U NO: 2554
(Visitor Counter : 134